MCV (angl. mean cell volume) yra vidutinis eritrocito tūris, nustatomas tiriant kraujo ląsteles. Esant sumažėjusiai hemoglobino koncentracijai, būtina įvertinti eritrocitų indeksus. MCV gali būti padidėjęs, net jei hemoglobinas nesumažėjęs. Tai – patologijos požymis, pavyzdžiui, kepenų ligų atveju. Didžiausia indeksų vertė – preliminari anemijų diferencinė diagnostika. Šis rodiklis matuojamas femtolitrais (fl, ar 10-15L) ir normali jo reikšmė suaugusiems yra 82.00–98.00 fl.